Port Andželesas

Port Andželesas () – miestas Jungtinėse Amerikos Valstijose, šiaurės vakarinėje Vašingtono valstijos dalyje, prie Chuano de Fukos sąsiaurio, 29 km į pietus nuo Viktorijos miesto Kanadoje. Klalamo apygardos administracinis centras. 2020 m. JAV gyventojų surašymo duomenimis, mieste gyveno 19 960 gyventojai.Port Angeles city, Washington. data.census.gov. Nuoroda tikrinta 2024-09-27. Medienos, popieriaus, maisto perdirbimo bei žuvininkystės pramonė. Apylinkėse yra pieno ūkių.Port Angeles, Washington, United States. www.britannica.com. Nuoroda tikrinta 2024-09-27.

Miestas įsikūręs Olimpo pusiasalyje. Su kitoje Chuano de Fukos sąsiaurio pusėje esančiu Viktorijos miestu galima susisiekti keltais. Port Andželese yra Olimpo nacionalinio parko būstinė. Kasmet, kiekvieną JAV darbo dienos savaitgalį vyksta Salmon Derby žvejybos renginys. Yra JAV pakrantės apsaugos stotis, kuri seniausia visoje šalyje, koledžas. Į rytus nuo miesto yra Apsaugos salos nacionalinis gamtos rezervatas, turintis retą ragasnapių mormonų populiaciją. 

 Istorija 
Vietovę 1791 m. atrado ispanų tyrinėtojas Fransiskas de Elisa, uostą pavadino Puerto de Nuestra Señora de los Angeles. Nuolatine gyvenviete Port Andželesas tapo 1862 m.
 Gyventojai 
2020 m. JAV gyventojų surašymo duomenimis, mieste gyveno 80,62 % baltųjų, 7,3 % mišrios rasės, 5,59 % lotynoamerikiečių, 2,98 % indėnų, 2,08 % azijiečių, 0,78 % afroamerikiečių, 0,46 % kitų rasių ir 0,2 % Ramiojo vandenyno salų kilmės gyventojų.

miniatiūra|232x232px|Klalamo apygardos teismo pastatas|kairėje

 Šaltiniai 

Kategorija:Vašingtono valstijos miestai